OPĆA BOLNICA ZABOK I

BOLNICA HRVATSKIH VETERANA

Ur.br.: 01- 997/2-22

Zabok, 16.03.2022.

Opća bolnica Zabok i bolnica hrvatskih veterana, u daljnjem tekstu (Bolnica), temeljem Odluke Upravnog vijeća Bolnice od 09.03.2022.godine i suglasnosti Osnivača Krapinsko zagorske županije od 14.03.2022.godine, raspisuje

Javni natječaj

za davanje u zakup poslovnog prostora

1. Podaci o poslovnom prostoru: površina i namjena

Bolnica daje u zakup poslovni prostor koji se nalazi u prizemlju glavne građevine Bolnice, na adresi Bračak 8, Zabok, površine 18,7 m² + 3,9 m2 spremišta + 20 m2 prostora za stolove i stolice, što ukupno iznosi 42,6 m2 za **djelatnost caffe bara.**

Zakupac poslovnog prostora ima pravo koristiti zajedničke prostorije: WC muški 8,1 m2 , WC ženski 7,8 m2, WC za osobe s invaliditetom 4,3 m2; što ukupno iznosi 20,2 m2.

Poslovni prostor se može razgledati svakog radnog dana u vremenu od 08,00 do

10,00 sati, uz prethodnu najavu voditelju Službe za tehničko-uslužne djelatnosti, na broj mob: 091 629 00 02.

2. Početni iznos zakupnine

Početni iznos mjesečne zakupnine iznosi: 190,00 kn bez PDV-a za 1 m² poslovnog prostora. Naknada za korištenje zajedničkih prostorija je fiksna, te iznosi 38,00 kn bez PDV-a za 1m2 zajedničkih prostorija, odnosno za ukupan prostor zajedničkih prostorija iznosi ukupno 767,60 kn bez PDV-a.

Iznos zakupnine i naknade za korištenje zajedničkih prostorija plaća se mjesečno unaprijed, najkasnije do 10. u mjesecu.

3. Vrijeme na koje se zasniva zakup

Zakup se zasniva na 5 (pet) godina.

4. Prvenstveno pravo na sklapanje Ugovora o zakupu

Pravo prvenstva utvrđuje se sukladno članku 6. stavku 11. Zakona o zakupu i kupoprodaji poslovnog prostora, sukladno kojem prvenstveno pravo na sklapanje ugovora o zakupu poslovnog prostora imaju osobe određene Zakonom o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21) ako se te osobe u svojoj prijavi na natječaj za navedeni prostor pozovu na to pravo, ako ispunjavaju uvjete iz natječaja, uvjete iz Zakona i prihvate najviši ponuđeni iznos zakupnine, a određene su člankom 132 Zakona o hrvatskim braniteljima iz Domovinskog rata i članovima njihovih obitelji.

Ponuditelji su u obvezi uplatiti na žiro - račun Bolnice broj: 2360000-1101310416, koji se vodi kod Zagrebačke banke d.d., jamčevinu u visini od 26.584,80 kn, bez PDV-a (trostruki iznos početne mjesečne zakupnine uključivo i naknadu za korištenje zajedničkih prostorija).

Ponuda uz koju nije priložen dokaz o uplaćenoj jamčevini neće se razmatrati.

Uplaćena jamčevina se vraća sudionicima u natječaju čija ponuda nije prihvaćena najkasnije u roku 15 dana od dana donošenja odluke o odabiru, a ponuditelju čija je ponuda prihvaćena, uplaćena jamčevina se uračunava u zakupninu.

6. Način i rok podnošenja ponuda s traženim dokazima

Pisane ponude za natječaj, sa svim traženim dokazima, dostavljaju se na adresu: Opća bolnica Zabok i bolnica hrvatskih veterana, Bračak 8, 49210 Zabok.

Rok za dostavu ponuda iznosi 8 radnih dana (izuzimaju se subota, nedjelja i blagdan) od dana objave natječaja u dnevnom tisku – Večernjem listu, do 12,00 sati.

Ponude se dostavljaju neposredno predajom ili preporučeno poštom u zatvorenoj omotnici, s naznakom:

«Ponuda za zakup poslovnog prostora za obavljanje djelatnosti caffe bara – ne otvaraj».

7. Osiguranje naplate zakupnine (jamstvo za uredno ispunjenje ugovora)

Radi osiguranja naplate zakupnine najpovoljniji ponuditelj je dužan prilikom potpisa ugovora o zakupu predati zakupodavcu jamstvo za uredno ispunjenje ugovora u obliku bianco zadužnice u visini do 50.000,00 kuna, solemnizirane kod javnog bilježnika.

8. Oblik i način izrade ponude na javni natječaj

1. Ponuda treba biti dostavljena u pisanom obliku uvezena u neraskidivu cjelinu jamstvenikom (vezicom) s pečatom na poleđini
2. Ponuda treba biti predana sa svim dokumentima navedenim kao potrebnim u ovom Javnom natječaju
3. Stranice ponude treba označiti rednim brojem stranice kroz ukupan broj stranica ponude (npr. 1/25) ili ukupan broj stranica ponude kroz redni broj stranice (npr. 25/1).
4. Ponuda se piše neizbrisivom tintom
5. Ispravci u ponudi moraju biti izrađeni na način da su vidljivi ili dokazivi, nikako ne s korekturnim lakom. Ispravci moraju uz navod datuma biti potvrđeni pravovaljanim potpisom ovlaštene osobe gospodarskog subjekta i pečatom
6. Ponuda se podnosi na hrvatskom jeziku i latiničnom pismu.

9. Ponuda i dokazi uz ponudu

Ponuda mora sadržavati:

1. podatke o ponuditelju: ime, prezime i prebivalište fizičke osobe, naziv i sjedište za pravne osobe, te punomoć za zastupanje ako ponuditelj nije u mogućnosti osobno biti nazočan otvaranju ponuda,
2. ponuđeni iznos mjesečne zakupnine u kunama:

- za 1 m² poslovnog prostora

- za cijeli poslovni prostor,

bez iznosa PDV-a

1. tražene dokaze sposobnosti
2. jamstvo za uredno ispunjenje ugovora.

Uz ponudu se kao sadržaj ponude moraju priložiti slijedeći dokazi o sposobnosti:

a) izvod iz sudskog, strukovnog ili trgovačkog registra, iz kojeg je razvidno da je podnositelj ponude registriran za obavljanje djelatnosti za namjenu za koju se poslovni prostor daje u zakup, ne stariji od 6 mjeseci do objave ovog Javnog natječaja, a dostavlja se u izvorniku ili ovjerenoj preslici,

b) izjavu odgovorne osobe ponuditelja da gospodarskom subjektu i osobi ovlaštenoj za zastupanje gospodarskog subjekta nije izrečena pravomoćna osuđujuća presuda za jedno ili više sljedećih kaznenih djela: udruživanje za počinjenje kaznenih djela, primanje mita u gospodarskom poslovanju, davanje mita u gospodarskom poslovanju, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, primanje mita, davanje mita, prijevara, računalna prijevara, prijevara u gospodarskom poslovanju ili prikrivanje protuzakonito dobivenog novca, odnosno za odgovarajuća kaznena djela prema propisima zemlje sjedišta gospodarskog subjekta. Izjavu daje osoba ovlaštena za zastupanje gospodarskog subjekta za sebe i, kada se radi o pravnoj osobi, za gospodarski subjekt, s ovjerenim potpisom kod javnog bilježnika. (Napomena: Obrazac Izjave dostupan je na službenoj web stranici Bolnice, www.bolnica-zabok.hr ili se ista može osobno preuzeti u Bolnici, u Službi za pravne i kadrovske poslove, radnim danom u vremenu od 8,00 – 12,00 sati,

c) potvrdu porezne uprave o stanju duga kao dokaz da je ponuditelj ispunio obvezu plaćanja svih dospjelih poreznih obveza i obveza za mirovinsko i zdravstveno osiguranje, osim ako je ponuditelju sukladno posebnim propisima odobrena odgoda plaćanja navedenih obveza. Potvrda ne smije biti starija od 30 dana do dana objave ovog Javnog natječaja, a dostavlja se u izvorniku ili ovjerenoj preslici,

d) dokaze o pravu prvenstva (ukoliko postoji) sukladno članku 6. stavku 11 Zakona o zakupu i kupoprodaji poslovnog prostora,

e) dokaz o uplati jamčevine u visini trostrukog iznosa početne mjesečne zakupnine (bez PDV-a), kao jamstvo za ozbiljnost ponude.

10. Kriterij odabira

Najpovoljnijom ponudom smatrati će se ona ponuda koja uz ispunjenje uvjeta iz natječaja sadrži najviši iznos zakupnine.

11. Javno otvaranje ponuda

Javno otvaranje ponuda će biti u „Sivoj dvorani“ Bolnice, Bračak 8, Zabok, dana 30.03.2022.godine u 12,00 sati, a na otvaranju mogu biti prisutni ponuditelji odnosno predstavnici ponuditelja uz predočenje pisane punomoći.

Nepravovremene i nepotpune ponude, kao i ponude uz koje nije priložen dokaz o uplaćenoj jamčevini neće se razmatrati.

12. Sklapanje Ugovora o zakupu

S ponuditeljem čija je ponuda odabrana kao najpovoljnija, zaključit će se ugovor o zakupu pod uvjetima i na način određen propisima koji reguliraju tu materiju i kojim će se utvrditi svi relevantni parametri s obzirom na predmet ugovaranja.

13. Podzakup

Zakupnik ne može zakupljeni prostor dati u podzakup, osim ako se drugačije dogovori.

14. Objava natječaja

Natječaj se objavljuje u dnevnom tisku – Večernjem listu, na službenoj web stranici Bolnice.

Kao dan objave natječaja, smatra se dan njegove objave u dnevnom tisku.

15. Ostali uvjeti natječaja:

Ponuda ponuditelja koji na dan objave Javnog natječaja ima dospjelu nepodmirenu obvezu prema Bolnici, neće se razmatrati, osim ako je ponuditelju odobrena odgoda plaćanja navedenih obveza pod uvjetom da se pridržava rokova plaćanja.

Na sva pitanja koja nisu određena tekstom ovog natječaja, primjenjuje se Odluka o uvjetima i postupku provedbe natječaja za davanje u zakup poslovnog prostora, Zakon o zakupu i kupoprodaji poslovnog prostora i ostali primjenjivi propisi.

16. Poništenje natječaja

Bolnica zadržava pravo na poništenje javnog natječaja sukladno članku 3. st.2., al.11 Odluke o uvjetima i postupku provedbe natječaja za davanje u zakup poslovnog prostora.

OPĆA BOLNICA ZABOK I

BOLNICA HRVATSKIH VETERANA